મુંબઇ : મહારાષ્ટ્રનાં દહાણું અને વાનગાંવ વચ્ચે ગઈકાલે (ગુરુવારે) મોડી રાત્રે પસાર થતી માલગાડી આગની ઝપેટમાં આવી ગઈ હતી. જેથી મુંબઈ અમદાવાદ વચ્ચેનો રેલ વ્યવહાર ખોરવાઇ ગયો હતો. આ આગને કારણે આજે (શુક્રવારે) સમગ્ર દિવસ ટ્રેનો મોડી ચાલી રહી હતી. જેને કારણે તહેવારોના દિવસોમાં મુસાફરોને મુશ્કેલીનો સામનો કરવો પડ્યો હતો. માલગાડીનાં ક્ન્ટેનરમાં આગ લાગતા જ રેલ્વે અધિકારીઓ તથા ફાયર ફાઈટર ઘટના સ્થળે પહોંચી ગયા હતા અને સ્થિતિ પર કાબુ મેળવ્યો હતો.